Vloede in Kaap weer gevrees | Netwerk24
Vloede in Kaap weer gevrees
Deur Malherbe Nienaber 27 Mei 2018 20:40
Nog swaar reën word Maandag en Dinsdagoggend oor die Suidwes-Kaap verwag, terwyl reënbuie tot Donderdag nog in die Wes-Kaap kan voorkom. Foto: Jaco Marais
Swaar reën met die moontlikheid van oorstromings op plekke in Kaapstad en dele van die Kaapse Wynland- en Overberg-distrik word vir Maandag voorspel, en dit behoort Dinsdagoggend voort te duur.
Nog reën kan Woensdag en Donderdag oor die Suidwes-Kaap uitsak.
Sterk wind kan Maandagmiddag ook oor die binneland van die Wes-Kaap en die suidweste van die Noord-Kaap voorkom, het die Suid-Afrikaanse weerdiens voorspel.
'n Kouefront behoort die Suidwes-Kaap teen vroegmiddag te bereik, met tussen 15 mm en 30 mm reën wat wyd behoort uit te sak, en tot 50 mm oor bergagtige dele.
Warning:28/05/2018 08h00 TO:29/05/2018 00h00 Heavy rain- leading to localised flooding is expected in places over the Cape Metropole, western parts of the Cape Winelands and western parts of the Overberg District tomorrow (Monday) afternoon into Tuesday morning..SAWS
Maandag is daar 'n 100%-kans op reën in Kaapstad, die Paarl, Hermanus, Malmesbury, Grabouw en Langebaan, met 'n noordwestelike wind van tussen 30 en 40 km/h.
In Worcester, Ceres, Clanwilliam, Vredendal en Redelinghuys is daar 'n 80%-kans op reën, sowel as 'n 60%-kans in George, Mosselbaai, Riversdal en Kaap Agulhas.
Water het Vrydag nog sterk gevloei in die kanale van Gouda na die Voëlvleidam in die Wes-Kaap, nadat goeie reën die afgelope week uitgesak het. Foto: Samuel Walters
Die noordwestewind kan in Hermanus, Worcester en Beaufort-Wes tot 50 km/h bereik.
Dinsdag is daar 'n 30%-kans op reënbuie oor die grootste deel van die Wes- en Oos-Kaap, sowel as die suidweste van die Noord-Kaap.
Donderweer en reën word ook in Port St. Johns verwag, terwyl 'n suidwestelike wind van tot 50 km/h in Port Elizabeth en Port Alfred kan voorkom.
Teen Woensdag is daar ook 'n 30%-kans op reën in Kaapstad, die Paarl, Malmesbury, Langebaan, Hermanus en Grabouw.
Donderdag is daar 'n 60%-kans op reën oor die Suidwes-Kaap en die Weskus tot by Redelinghuys, met 'n 30%-kans in Worcester, Riversdal, Clanwilliam en Vredendal.
Great to see the rain and it's flowing towards our dams once again. We must still be water wise but wow, this looks good. pic.twitter.com/AonyjbbuGW
— Alan Winde (@alanwinde) May 25, 2018
Meer oor: Suid-Afrikaanse Weerdiens (Sanw) | Overberg | Kaapstad | Waarskuwing | Swaar Reën | Vloede